Pielikums Nr.1

Nacionālās elektronisko plašsaziņas līdzekļu padomes

2020. gada 5. novembra lēmumam Nr.387

APSTIPRINĀTS

Ar Nacionālās elektronisko plašsaziņas līdzekļu padomes

2020. gada 5. novembra lēmumu Nr.387

**Nacionālās elektronisko plašsaziņas līdzekļu padomes**

**konkursa "Par novadu ziņu televīzijas sižetu veidošanu 2021. gadā" nolikums**

**I. Pamatnoteikumi**

* 1. Konkursu "Par novadu ziņu televīzijas sižetu veidošanu 2021. gadā" (turpmāk – Konkurss) organizē Nacionālā elektronisko plašsaziņas līdzekļu padome (turpmāk – Padome), adrese: Rīgā, Doma laukumā 8A.
	2. Šis nolikums nosaka Konkursa organizēšanas un izvērtēšanas kārtību, turpmāk arī – Nolikums.
	3. **Konkursa mērķis** – nodrošināt visu novadu ziņu satura vienību izgatavošanu un pārraidīšanu sabiedriskā pasūtījuma īstenošanai valsts SIA "Latvijas Televīzija" (turpmāk – Latvijas Televīzija), kā arī iespējami plašā apraidē komerciālajā/-s lineārajā/-s televīzijā/-s un daudzplatformu vidē 2021.gadā.
	4. Konkursa finansējums ir **EUR 244 259,00** (divi simti četrdesmit četri tūkstoši divi simti piecdesmit deviņi *euro* un 00 *euro* centi).
	5. Finansējuma nodošana Konkursa uzvarētājam/iem tiek plānota ik mēnesi vidēji EUR 20 354,91 (divdesmit tūkstoši trīs simti piecdesmit četri *euro* un 91 *euro* cents). Konkursa finansējuma nodošanas kārtība tiek noteikta starp Konkursa uzvarētāju, Padomi un Latvijas Televīziju noslēgtā līgumā.
	6. Sabiedriskais pasūtījums Konkursa ietvaros tiek īstenots, ievērojot Elektronisko plašsaziņas līdzekļu likuma (turpmāk – EPLL) 71. panta pirmajā daļā noteiktos sabiedriskā pasūtījuma uzdevumus, Padomes apstiprinātajā nolikumā "Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, veidošanas kārtību un vērtēšanas principiem"[[1]](#footnote-2) un nolikumā "Nolikums par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, finansējuma izlietojuma principiem"[[2]](#footnote-3) ietvertos noteikumus, tostarp attiecībā uz sabiedriskā pasūtījuma veidošanas, grozīšanas un atskaitīšanās kārtību. Nolikumi atrodami Padomes tīmekļvietnē [www.neplpadome.lv](http://www.neplpadome.lv), sadaļā "Televīzija, radio", "Komerciālās televīzijas", "Sabiedriskais pasūtījums".
	7. Padome nodrošina profesionālu neatkarīga nozares profesionāļa/eksperta recenziju ar mērķi nodrošināt raidījumu kvalitātes analīzi un, lai izvērtētu veidoto raidījumu atbilstību Konkursa mērķim, projekta satura koncepcijai, EPLL 71.panta pirmajā daļā noteiktajiem sabiedriskā pasūtījuma uzdevumiem un Padomes iekšējiem normatīvajiem aktiem, kas minēti iepriekšējā šī nolikuma punktā.
	8. Konkursa finansējums tiek piešķirts Padomei no valsts budžeta programmas "Komerciālās televīzijas un radio".
	9. Konkursa ietvaros finansējums tiek piešķirts kā atlīdzības maksājums par sniegtajiem sabiedriskajiem pakalpojumiem likuma "Komercdarbības atbalsta kontroles likums" izpratnē, un finansējuma saņēmējam jāievēro prasības attiecībā uz finanšu darījumu uzskaiti likuma "Komercdarbības atbalsta kontroles likums" 5. panta izpratnē.
	10. Konkursa piedāvājumu izvērtēšanā ar padomdevēja tiesībām piedalās Latvijas Televīzijas pārstāvji.
	11. Ar Konkursa nolikumu var iepazīties ne vēlāk kā no 2020. gada 9. novembra Padomes mājas lapā internetā [www.neplpadome.lv](http://www.neplpadome.lv), sadaļā "Televīzija, radio", "Komerciālās televīzijas", "Konkursi".
	12. Piesakoties konkursam un apzinoties savu personas datu apstrādes leģitīmo mērķi – nepieciešamību pieteikties konkursā "Par novadu ziņu televīzijas sižetu veidošanu 2021.gadā", pretendents piekrīt konkursa pieteikumā norādīto personas datu nonākšanai Nacionālās elektronisko plašsaziņas līdzekļu padomes rīcībā. Pretendentu iesniegtie piedāvājumi (tostarp personas dati) tiks uzglabāti Nacionālās elektroniskās plašsaziņas līdzekļu padomes lietvedībā desmit gadus pēc konkursa beigām,ievērojot personas datu aizsardzību regulējošo normatīvo aktu prasības.

**II. Konkursa komisija**

**2.1.** Komisijas sastāvu veido Padomes locekļi.

**2.2.** Komisija savu darbu var veikt un lēmumus pieņemt, tās darbā piedaloties vismaz 3 (trīs) Padomes locekļiem.

**III. Dalība konkursā un konkursa termiņi**

* 1. Piedalīšanās Konkursā ir pretendentu brīvas gribas izpausme.
	2. Visiem pretendentiem tiek radītas vienādas iespējas sacensties par novadu ziņu televīzijas sižetu veidošanu un pārraidīšanu Latvijas Televīzijā, kā arī iespējami plašā apraidē komerciālajā/-s lineārajā/-s televīzijā/-s un daudzplatformu vidē 2021.gadā.
	3. Konkursa piedāvājumu iesniegšana.
		1. Konkursā tiek pieņemti pieteikumi no juridiskām personām, kas reģistrētas Latvijas Republikā kā vietējie vai reģionālie elektroniskie plašsaziņas līdzekļi.
		2. Konkursā kā sadarbības partneri satura veidošanā kopprojektos var būt citi mediju uzņēmumi (interneta portāli, prese, elektroniskie plašsaziņas līdzekļi u.c.), neatkarīgie producenti vai producentu grupas, biedrības un nodibinājumi.
		3. Konkursā netiek pieņemti piedāvājumi no:
			1. pretendentiem, kas atrodas publisko personu (arī publisko personu kapitālsabiedrību) kontrolē (piemēram, pieder >50% kapitāla daļu);
			2. pretendentiem, kuriem pasludināta maksātnespēja, kuri atrodas likvidācijas procesā, tiem ir tikusi apturēta saimnieciskā darbība, pret tiem ir uzsākta tiesvedība par darbības izbeigšanu, maksātnespēju vai bankrotu;
			3. pretendentiem, kuri ir veikuši krāpšanas, korupcijas vai jebkādas citas pretlikumīgas darbības, kas ir konstatētas normatīvajos aktos noteiktajā kārtībā;
			4. pretendentiem, kuri ir snieguši nepatiesu informāciju nolūkā saņemt finansējumu;
			5. pretendentiem, kuri ir centušies ietekmēt projektu pieteikumu vērtēšanas procesā iesaistītās personas;
			6. pretendentiem, kuri nav nokārtojuši saistības citu Padomes administrēto programmu ietvaros iepriekšējā kalendārā gadā.
		4. Nolikuma 3.3.3.punktā noteiktie ierobežojumi attiecināmi arī uz pretendenta sadarbības partneriem.
	4. Pēc Konkursa izsludināšanas notiek pretendentu dokumentu pieņemšana līdz 2020.gada 2.decembrim, plkst.11.00.
	5. Pretendenti piedāvājumus iesniedz elektroniski, nosūtot tos uz Nacionālās elektronisko plašsaziņas līdzekļu padomes elektroniskā pasta adresi konkursi@neplpadome.lv ar norādi "Par novadu ziņu televīzijas sižetu veidošanu 2021. gadā. Piedāvājums konkursam". Konkursa piedāvājumu elektroniski paraksta Pretendenta paraksttiesīgā persona.
	6. Pretendents var mainīt vai atsaukt savu piedāvājumu pirms piedāvājuma iesniegšanas termiņa beigām.
	7. Piedāvājumi, kas iesniegti pēc 3.4.punktā noteiktā termiņa, netiks vērtēti.
	8. Padome atver pretendentu iesniegtos piedāvājumus Padomes sēdē ne vēlāk kā līdz 2020. gada 10.decembrim.
	9. Pretendentu izvērtēšana un lēmumu pieņemšana notiek ne vēlāk kā līdz 2020.gada 21.decembrim.
	10. Uzziņas, zvanot pa tālruni +371 67221848 vai rakstot uz e-pastu neplpadome@neplpadome.lv.

**IV. Konkursa priekšmets**

* 1. **Konkursa priekšmets** – novadu ziņu, ieskaitot diasporas aktualitātes, satura vienību izgatavošana un pārraidīšana sabiedriskā pasūtījuma īstenošanai 2021.gadā:
		1. katru darba dienu izveidojot novadu ziņu kopumu (ne mazāk kā 9 min) pārraidīšanai Latvijas Televīzijas informatīvajos raidījumos un vienotajā sabiedrisko elektronisko plašsaziņas līdzekļu ziņu portālā LSM.lv, kā arī komerciālajā/-s lineārajā/-s televīzijā/-s un daudzplatformu vidē, tostarp sociālajos medijos, iespējami plašai auditorijai;
		2. nodrošināt sadarbību (pretendenta atbildīgais/-ie darbinieks/-i) ar Latvijas Televīzijas atbildīgajiem darbiniekiem novadu ziņu satura nodošanā Latvijas Televīzijai;
		3. nodrošinot reģioniem un diasporas tematikai veltītu analītisku ziņu saturu;
		4. novadu ziņu sagatavošanā jānodrošina satura un viedokļu daudzveidība;
		5. novadu ziņu satura vienību sagatavošanā pretendents nodrošina satura kvalitātes izvērtēšanas sistēmu ar vismaz trīs pakāpju gradāciju, par augstākas kvalitātes satura vienību paredzot iespēju satura veidotājam/-iem saņemt lielāku samaksu. Satura kvalitātes izvērtēšanas sistēma ir saskaņojama ar LTV, slēdzot līgumu ar konkursa uzvarētāju/-iem;
		6. kā priekšrocība, izvērtējot iesniegtos piedāvājumus, tiek uzskatīta novadu ziņu izplatīšana ar zemes raidītājiem programmu tīklā, kas galalietotājiem ir pieejamas bez maksas.
	2. Novadu ziņu televīzijas sižeti aptver informāciju par visiem Latvijas novadiem atbilstoši spēkā esošajam administratīvi teritoriālajam iedalījumam, republikas nozīmes pilsētām (neskaitot Rīgu) un Latvijas diasporas aktualitātēm.
	3. Latvijas Televīzijai ir ekskluzīvas tiesības Konkursa ietvaros sagatavoto saturu pārraidīt pirms tā izplatīšanas komerciālajā/-s lineārajā/-s televīzijā/-s. Latvijas Televīzijas ekskluzīvās tiesības beidzas 30 minūtes pēc satura pārraidīšanas Latvijas Televīzijas programmā lineārajā apraidē. Latvijas Televīzijas ekskluzīvās tiesības nav attiecināmas uz informācijas, tostarp Konkursa ietvaros sagatavotā satura fragmenta un/vai satura pašreklāmas, publicēšanu Konkursa uzvarētāja/-u pārvaldītajos interneta resursos.

**V. Piedāvājuma iesniegšanas kārtība un atvēršana**

* 1. Piedāvājums jāiesniedz par visu Konkursa 4.1. punktā noteikto apjomu.
	2. Ņemot vērā, ka atbilstoši Konkursa nolikumam novadu televīzijas ziņu saturs ir uzskatāms par sabiedrisko pasūtījumu, iesniegtais piedāvājums nedrīkst būt pretrunā ar EPLL 71. panta pirmajā daļā noteiktajiem sabiedriskā pasūtījuma uzdevumiem, kā arī Nolikumam par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, veidošanas kārtību un vērtēšanas principiem.
	3. Pretendentu iesniedzamā piedāvājuma sastāvs, pievienojot informāciju apliecinošus dokumentus un materiālus:
		1. pretendenta iesniegums par gatavību veidot televīzijas novadu ziņas, izmantojot Konkursa nolikuma 1. pielikumā ietverto iesnieguma formu;
		2. Valsts ieņēmumu dienesta/ citu valstu kompetentās iestādes izziņa, kas izdota uz piedāvājuma sagatavošanas dienu un apliecina, ka pretendentam nav nodokļu parādu, tajā skaitā valsts sociālās apdrošināšanas iemaksu parādi, kas kopsummā pārsniedz 150,00 *euro*;
		3. apliecinājums un apraksts par pieredzi televīzijas ziņu satura vienību veidošanā;
		4. apliecinājums, ka uz Pretendentu neattiecas Konkursa nolikuma 3.3.3.apakšpunktā minētie ierobežojumi. Uz sadarbības partneriem attiecināmi tie paši nosacījumi, kas uz projektu iesniedzējiem;
		5. raidījumu satura koncepcija (publiskojamā daļa), tajā skaitā atbilstība Konkursa mērķim un priekšmetam, un sabiedriskā pasūtījuma uzdevumiem;
		6. informācija par novadu aptveramību un sadarbības partneriem (t.sk. apliecinājums/-i) novadu ziņu sagatavošanā, ietverot

a) apraides platformas un citus auditorijas sasniegšanas veidus daudzplatformu vidē,

b) vienošanās (nodomu protokolus) ar sadarbības partneriem apliecinātas kopijas,

c) mērķauditorijas sasniegšanas pamatojošos datus (piem., mediju auditoriju pētījumi u. tml.);

* + 1. redzējums par sadarbību ar Latvijas Televīziju par ziņu satura vienību sagatavošanu un piegādi atbilstoši Konkursa nolikuma 4.1. punktam;
		2. informāciju par to, kā tiks nodrošināta raidījumu kvalitātes (paredzot vismaz trīs līmeņu gradāciju) un atbilstības sabiedriskā pasūtījuma uzdevumiem un principiem izvērtēšana pirms satura publicēšanas, ieviešot motivācijas sistēmu satura veidotājiem;
		3. apraksts par novadu ziņu satura vienību kvalitātes kritērijiem;
		4. pasākumi sabiedriskā pasūtījuma raidījumu publiskas pieejamības un saglabāšanas nodrošināšanai, piemēram, arhīvā, interneta vietnē;
		5. informācija par atgriezeniskās saites veidošanas pasākumiem;
		6. projektā iesaistītā personāla pieredzes un profesionālās kompetences apraksts un CV;
		7. informācija, vai tiek nodrošinātas apmācības satura veidotāju kvalifikācijas celšanai;
		8. 2019.gada auditēts pārskats un 2020.gada operatīvā bilance un peļņas un zaudējumu aprēķins, un attiecīgā perioda dati par 2019.gadu;
		9. ieraksts līdz 9 min video formātā ar vismaz 3 aktuālu ziņu satura vienību paraugiem, kas apliecina spēju nodrošināt informāciju par dažādiem Latvijas novadiem;
		10. informācija par pretendenta un sadarbības partneru pievienošanos biedrības "Latvijas Mediju ētikas padome" ētikas kodeksam;
		11. apliecinājums no pretendenta un/vai sadarbības partnera/-iem, ka lielākā daļa Konkursa finansējuma tiks novirzīta satura veidotāju atalgojumam;
		12. plānotais piešķirtā finansējuma izlietošanas apraksts (tāme) – vienam mēnesim, izmantojot šī nolikuma 2.pielikumā pievienoto veidlapas paraugu.
	1. Plānotais piešķirtā finansējuma izlietošanas apraksts (tāme) sagatavojama, ņemot vērā turpmāk norādīto:
		1. Ja detalizētā finansējuma izlietojuma aprakstā ir plānotas izmaksas par pakalpojumiem, tad ir jāiesniedz detalizēts pakalpojumu izmaksu sadalījums, t.sk., atalgojuma izmaksas;
		2. Attiecināmas ir šādas izmaksas:
			1. projekta īstenošanas personāla atlīdzība un ar to saistītās nodokļu maksājumu izmaksas, ievērojot nosacījumu, ka visam projekta izpildē iesaistītajam personālam (projekta īstenošanas laikā) ir jābūt darba tiesiskajās attiecībās ar pretendentu vai tā sadarbības partneri, un par šiem darbiniekiem veicamas darba devēja valsts sociālās apdrošināšanas obligātās iemaksas, vai, pamatojot apstākļus, kāpēc piesaistītais personāls atbilstoši projekta ietvaros veicamajiem darbiem nav jāpieņem darbā darba tiesisko attiecību ietvaros, ar projekta izpildē iesaistīto personālu (projekta īstenošanās laikā) var slēgt uzņēmuma līgumu, vienlaicīgi nodrošinot sociālo apdrošināšanas iemaksu veikšanu tādā apmērā, kas atbilst (ir ne mazāks kā) darba tiesiskajās attiecībās veicamajam sociālo iemaksu apmēram;
			2. darba devēja sociālās apdrošināšanas obligātās iemaksas;
			3. citas ar projekta īstenošanu tieši saistīto pakalpojumu izmaksas;
			4. Projekta administratīvās izmaksas, tās nedrīkst pārsniegt 15 % no projekta tiešajām attiecināmajām izmaksām. Projekta administratīvajās izmaksās var iekļaut:
				1. administratīvā personāla atlīdzību (projekta vadītājs, grāmatvedis, asistents) un ar to saistītās izmaksas (nodokļus);
				2. uz projektu attiecināmos sakaru izdevumus, ēku, biroja telpu nomu, īri un komunālos izdevumus, biroja iekārtas, tehniskās apkalpošanas izmaksas, biroja iekārtu un inventāra īri un nomu, citus ar projekta administrēšanu saistītos pakalpojumus;
				3. projekta vajadzībām lietojamās biroja un saimniecības preces;
		3. Neattiecināmas ir šādas izmaksas:
			1. projekta pieteikuma sagatavošanas izmaksas;
			2. personālam izmaksātās prēmijas un dāvanas vai jebkurš cits gūtais labums, tajā skaitā veselības apdrošināšana, apmaksātas ēdienreizes;
			3. aizdevuma pamatsummas un procentu maksājumu vai citu saistību segšanas izmaksas;
			4. debeta procentu maksājumi par finanšu darījumiem;
			5. naudas sodi, līgumsodi, nokavējuma procenti un tiesvedības izdevumi;
			6. pamatlīdzekļu iegādes izmaksas;
			7. zemes un nekustamā īpašuma iegādes izmaksas;
			8. būvniecības un telpu remonta izmaksas;
			9. izmaksas, kas jau tiek finansētas no citiem finanšu avotiem;
			10. skaidras naudas izmaksas, kā arī izmaksas, kas nav izsekojamas (bez rakstiska pamatojuma dokumenta);
			11. citas izmaksas, kas neatbilst Konkursa nolikuma 5.4.2.punktā minētajiem nosacījumiem;
		4. Pievienotās vērtības nodoklis:
			1. ir attiecināmās izmaksas, ja tas nav atgūstams no attiecīgās valsts budžeta atbilstoši attiecīgajiem normatīvajiem aktiem par pievienotās vērtības nodokli (PVN);
			2. ja projekta īstenotājs nav reģistrēts PVN maksātāju reģistrā, tas budžetā izmaksas plāno ar PVN.
		5. Padomei ir tiesības pieprasīt detalizētu informāciju par sadarbības partneru finansējuma izlietojumu Konkursa ietvaros, tajā skaitā sadarbības partneru izmaksātā atalgojuma apmēru.
	2. Piedāvājuma dokumentiem jābūt valsts valodā.
	3. Piedāvājumu atvēršanas kārtība: Padome atver pretendentu piedāvājumus Padomes sēdē to iesniegšanas secībā, pārliecinoties, ka iesniegts Nolikuma 5.3.punktā minētais. Ja nav iesniegts Nolikuma 5.3.punktā minētais, Padome izvērtē nepieciešamību aicināt attiecīgo pretendentu iesniegt nepieciešamo iztrūkstošo informāciju piedāvājuma izvērtēšanai, nosakot iesniegšanas termiņu.
	4. Padomei Konkursa piedāvājumu izvērtēšanas gaitā, ievērojot vienlīdzības principu, ir tiesības pieprasīt papildu informāciju no pretendentiem attiecībā uz novadu ziņu sižetu iespējamo izplatīšanu bezmaksas zemes apraidē.

**VI. Piedāvājumu izskatīšana un novērtēšana**

* 1. Padome izvērtē pretendenta iesniegtos dokumentus un materiālus (vai ir iesniegti visi Nolikuma 5.3. punktā uzskaitītie dokumenti). Padome ir tiesīga no projekta tāmes izslēgt neattiecināmās izmaksas vai izmaksas, kas nav nepieciešamas projekta aktivitāšu īstenošanai.
	2. Konstatējot, ka ir iesniegti visi Nolikuma 5.3.punktā minētie dokumenti, Padome var uzaicināt pretendentus uz noklausīšanos/pieteikuma prezentāciju Padomes sēdē. Pretendentu uzklausīšana var notikt attālināti. Padome, piedaloties Latvijas Televīzijas pārstāvjiem ar padomdevēja tiesībām, vērtē piedāvājuma kvalitāti saskaņā ar šī nolikuma 6.3.punktā noteiktajiem kritērijiem.
	3. Kritēriji piedāvājuma izvērtēšanai:

|  |  |  |
| --- | --- | --- |
| Nr. | Novērtēšanas kritēriji | Maksimāli iespējamais punktu skaits |
| 6.3.1. | Raidījuma satura koncepcija, raidījumu atbilstība Konkursa mērķim un priekšmetam, un pieteikumā definētajiem sabiedriskā pasūtījuma uzdevumiem | 6 |
| Atbilst | 6 punkti |
| Daļēji atbilst | 4 punkti |
| Neatbilst | 1 punkts |
| 6.3.2. | Raidījuma satura koncepcijas kvalitāte un detalizācijas pakāpe, un *demo* | 6 |
| Augsta (pārliecina par spēju kvalitatīvi īstenot projektu)Vidēja (daļēji pārliecina par spēju kvalitatīvi īstenot projektu)Zema (nepārliecina par spēju kvalitatīvi īstenot projektu) | 6 punkti4 punkti1 punkts |
| 6.3.3. | Sasniedzamā mērķauditorija lineārajā apraidē un daudzplatformu vidēPārliecina par spēju sasniegtDaļēji pārliecina par spēju sasniegtNepietiekami pārliecina par spēju sasniegt | 3 punkti2 punkti1 punkts | 3 |
| 6.3.4. | Informācija par pretendenta (un tā sadarbības partnera) pievienošanos biedrības "Latvijas Mediju ētikas padome" ētikas kodeksam | 2 |
| Ir pievienojies pretendents un tā sadarbības partneriIr pievienojies pretendents vai sadarbības partneris/-iNav pievienojies | 2 punkti1 punkts0 punkti |
| 6.3.5. | Raidījumu pieejamība dažādās mediju platformās un atgriezeniskās saites nodrošināšana ar auditoriju | 3 |
| Augsta | 3 punkti |
| Vidēja | 2 punkti |
| Zema | 1 punkts |
| 6.3.6. | Iesaistītā personāla (arī sadarbības partneru personāla) spēja nodrošināt projekta mērķu un uzdevumu veiksmīgu izpildi | 4  |
| Atbilst  | 4 punkti |
| Daļēji atbilst | 2 punkti |
| Neatbilst | 0 punkti |
| 6.3.7. | Finansiālā kapacitāte | 3 |
| Augsta | 3 punkti |
| Vidēja  | 2 punkti |
| Zema  | 1 punkts |
| 6.3.8. | Plānotais finansējuma izlietošanas apraksts – tāme  | 6 |
| Tāme ir pamatota un saprotama | 6 punkti |
| Tāme ir pamatota un saprotama, tomēr konstatējamas atsevišķas nepilnības  | 4 punkti |
| Tāme ir daļēji pamatota un/vai saprotama | 2 punkti |
| Tāme nav saprotama, tajā ir nepamatotas pozīcijas | 1 punkts |
| 6.3.9. | Apmācības satura veidotāju kvalifikācijas celšanaiTiek nodrošinātasDaļēji nodrošinaNetiek nodrošinātas | 2 punkti1 punkts0 punkti | 2 |
| 6.3.10. | Novadu ziņu kvalitāte Augsta (izstrādāta sistēma satura kvalitātes vērtēšanai, paredzēti daudzveidīgi satura pasniegšanas risinājumi)Vidēja (nepietiekami kvalitātes kritēriji)Zema (sistēma nav izstrādāta) | 4 punkti1 punkts0 punkti | 4 |
| 6.3.11. | Plānotā analītiskā satura apjoms no kopējā satura apjomaVismaz 5%1% līdz 5% (neieskaitot)Mazāk kā 1% | 3 punkti2 punkti0 punkti | 3 |
| **KOPĀ:** | **42** |

**VII. Konkursa rezultāti**

* 1. Par Konkursa uzvarētāju tiek noteikts pretendents, kura iesniegtais piedāvājums un veidotie ziņu sižeti kopsummā ieguvuši vislielāko punktu skaitu (Padomes locekļu vērtējumu kopsumma dalīta ar vērtēšanā piedalījušos Padomes locekļu skaitu ar precizitāti divi cipari aiz komata). Konkursā maksimāli iegūstamais punktu skaits ir 42 punkti.
	2. Padome var pieņemt lēmumu izbeigt konkursu bez rezultātiem un lemt par atkārtota konkursa izsludināšanu.
	3. Konkursa rezultāti Konkursa dalībniekiem tiek paziņoti telefoniski, kā arī rakstveidā.
	4. Ar Konkursa uzvarētāju Padome un Latvijas Televīzija noslēdz trīspusēju līgumu par novadu ziņu televīzijas sižetu veidošanu un pārraidīšanu 2021.gadā.
	5. Padomes lēmumu par Konkursa rezultātiem viena mēneša laikā var pārsūdzēt Administratīvajā rajona tiesā Rīgā, Baldones ielā 1A, likumā noteiktā kārtībā.

Pielikums Nr.1
2020. gada 5. novembra

Konkursa **"Par novada ziņu televīzijas sižetu veidošanu 2021. gadā"** nolikumam

Nacionālajai elektronisko plašsaziņas līdzekļu padomei

IESNIEGUMS DALĪBAI KONKURSĀ

**"Par novada ziņu televīzijas sižetu veidošanu 2021. gadā"**

Saskaņā ar konkursa nolikumu, es, apakšā parakstījusies persona, apliecinu, ka:

1. *<pretendenta nosaukums>* (turpmāk – pretendents) piekrīt konkursa nolikuma noteikumiem un garantē nolikuma prasību izpildi. Konkursa nolikums ir skaidrs un saprotams;
2. visas piedāvājumā sniegtās ziņas par pretendentu un piedāvāto pakalpojumu ir patiesas;
3. iesniegumam pievienotie dokumenti veido šo piedāvājumu.

|  |  |
| --- | --- |
| Pretendenta nosaukums |  |
| Juridiskā adrese |  |
| Bankas rekvizīti: |  |
|  |  |
| Kontaktpersona: |  |
|  | (Vārds, uzvārds, amats) |
| Telefons: |  |  |  |
| e-pasta adrese: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Datums: |  |
| Pretendenta/pretendenta vadītāja vai tā pilnvarotās personas paraksts, paraksta atšifrējums. |  |

1. Pieejams: <https://www.neplpadome.lv/lv/sakums/komercialie-mediji/komercialas-televizijas/sabiedriskais-pasutijums.html> [↑](#footnote-ref-2)
2. Pieejams: <https://www.neplpadome.lv/lv/sakums/komercialie-mediji/komercialas-televizijas/sabiedriskais-pasutijums.html> [↑](#footnote-ref-3)